इटखोरीः झारखंड के इटखोरी जिले में एक दूल्हा फेरे लेते समय अचानक मुर्छित होकर गिर गया, जिसके बाद दुल्हन ने शादी से इनकार कर दिया। मंडप में दूल्हा गिरा तो उसके मुंह से झाग निकल रहे थे, दुल्हन इसे देखकर डर गई, और शादी के लिए ना कर दी। दुल्हन के घर वालों ने भी दुल्हन का साथ दिया। शादी से इनकार किया तो दूल्हा और दुल्हन के परिवार वालों के बीच तीखी नोंकझोक हुई।
शुक्रवार को होने वाली थी शादी
झाखंड के इटखोरी जिले के चिरीदिरी गांव में काजल और राखी नाम की लड़की की शुक्रवार को शादी थी। दोनों बहनों के एक ही गांव के दो चचेरे भाइयों से शादी तय की गई थी। शाम को बारात आने के बाद शादी की रस्में शुरू हुई।
दूल्हे में गिर गया दूल्हा
दोनों दूल्हे शादी के मंडप में पहुंचे। इसी दौरान एक दूल्हा मूर्छित हो गया और शादी में मंडप में गिर गया। हर कोई इस घटना को देखकर हैरान रह गया। जमीन में गिरते ही दूल्हें के मुंह से झाग आने लगा। कुछ देर बाद जब दूल्हे को दोबारा होश आया तो दोबारा फेरे लेने की बात कही गई लेकिन दुल्हन ने साफ इनकार कर दिया। वहीं, दूसरी लड़की ने भी शादी से इनकार कर दिया, जिसके बाद लड़कियों के परिजन दोनों को घर ले गए।
बिना दुल्हन लौट गई बारात
शुक्रवार को कैलू सिंह के दोनों पुत्रों भीम एवं दीपक तथा भतीजे होरिल की शादी होनी थी। लेकिन इनकी शादी नहीं हो पाई। बिना दुल्हन की दोनों दूल्हों को बारात के साथ गांव में वापस लौटना पड़ा।